તેના કારણે મસિહને તક મળી એટલે ચાર વર્ષ પહેલાં નાસીને ઇંગ્લેન્ડ પહોંચી ગઈ હતી. બાદમાં અમેરિકન સાથે લગ્ન કરીને ન્યૂ યોર્કમાં સ્થાયી થઈ છે અને ફરજિયાત હિજાબ સહિતના મુસ્લિમ મહિલાઓના મુદ્દાઓ માટે ચળવળ ચલાવતી રહે છે. સોશ્યલ મીડિયાના કારણે તે સીધી ઇરાની નારીઓનો સંપર્ક કરી શકે છે તેથી ઇરાનની સરકાર અકળાય છે. તેના કારણે જ મસિહના પરિવાર પર દબાણ કરીને મસિહને બદનામ કરવાની કોશિશ આ ચાર વર્ષો દરમિયાન ચાલતી રહી છે. તે લંડનમાં હતી ત્યારે ઇરાનના ટીવી પર એવા સમાચાર ચમકાવાયા હતા કે મસિહ પર બળાત્કાર થયો છે.